《偶成》
宋代·叶茵

人间总利名，此地此心清。
雨架笔多润，风棂琴自声。
虚堂回古味，逆境见真情。
脱帽寻蕲簟，酣眠小太平。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。